Сам Хрыстос заснаваў Касцёл як супольнасць асобаў, пакліканых да збаўлення. Менавіта гэтая супольнасць, якая называецца Містычным Целам Езуса Хрыста, ёсць сакрамантам збаўлення. Святы Апостал Павел вучыць, што Галавою Касцёла з’яўляецца Хрыстос, а мы ўсе – члены Ягонага Цела (пар. 1 Кар 12,12-13,27), з’яднаныя з Ім і паміж сабою моцаю Духа Святога і повяззю любові. У такім разуменні Касцёл – гэта жывы арганізм надпрыроднага характару.